b'\n_START_ARTICLE_\nKDM Peder Skram (F352)\n_START_SECTION_\nPalvelus\n_START_PARAGRAPH_\nAlus modernisoitiin kes\xc3\xa4kuusta 1977 kes\xc3\xa4kuuhun 1979 Helsing\xc3\xb6rin telakalla, jolloin se muutettiin ohjusfregatiksi. Muutost\xc3\xb6iden j\xc3\xa4lkeen aluksen uppouma nousi 2\xc2\xa0425 tonniin. Sen aseistuksesta poistettiin toinen 127 millimetrin tykkitorni ja sille asennettiin kaksi nelj\xc3\xa4n ohjuksen Harpoon-merimaaliohjuksen laukaisualustaa, yksi Mk29 Sea Sparrow -ilmatorjuntaohjuksen laukaisualusta, jossa kahdeksan ohjusta. Muutost\xc3\xb6iden j\xc3\xa4lkeen aluksen miehist\xc3\xb6tarve laski ainoastaan kahdella._NEWLINE_Alus poistettiin palveluksesta 5. hein\xc3\xa4kuuta 1990. Se myytiin 7. huhtikuuta 1992 kontra-amiraali J. F. Borkin johtamalle ryhm\xc3\xa4lle, joka suunnitteli aluksen museoimista.'